
[bookmark: logo]Erklæring om tavshedspligt         

Uddrag af straffelovens kap. 16

[bookmark: §_152]§ 152. Den, som virker eller har virket i offentlig tjeneste eller hverv, og som uberettiget videregiver eller udnytter fortrolige oplysninger, hvortil den pågældende i den forbindelse har fået kendskab, straffes med bøde eller fængsel indtil 6 måneder. 
Stk. 2. Begås det i stk. 1 nævnte forhold med forsæt til at skaffe sig eller andre uberettiget vinding, eller foreligger der i øvrigt særligt skærpende omstændigheder, kan straffen stige til fængsel indtil 2 år. Som særligt skærpende omstændighed anses navnlig tilfælde, hvor videregivelsen eller udnyttelsen er sket under sådanne omstændigheder, at det påfører andre en betydelig skade eller indebærer en særlig risiko herfor.
Stk. 3. En oplysning er fortrolig, når den ved lov eller anden gyldig bestemmelse er betegnet som sådan, eller når det i øvrigt er nødvendigt at hemmeligholde den for at varetage væsentlige hensyn til offentlige eller private interesser.

[bookmark: §_152_a][bookmark: §_152_b][bookmark: §_152_e][bookmark: §_152_f]§ 152 a. Bestemmelsen i § 152 finder tilsvarende anvendelse på den, som i øvrigt er eller har været beskæftiget med opgaver, der udføres efter aftale med en offentlig myndighed. Det samme gælder den, som virker eller har virket ved telefonanlæg, der er anerkendt af det offentlige. 

§ 152 b. Med samme straf som efter § 152 straffes den, som udøver eller har udøvet en virksomhed eller et erhverv i medfør af offentlig beskikkelse eller anerkendelse, og som uberettiget videregiver eller udnytter oplysninger, som er fortrolige af hensyn til private interesser, og hvortil den pågældende i den forbindelse har fået kendskab. 
Stk. 2. Med samme straf som efter § 152 straffes endvidere den, som virker eller har virket som ansat ved De Europæiske Fællesskabers Statistiske Kontor, eller som arbejder eller har arbejdet i kontorets lokaler, og som uberettiget videregiver eller udnytter fortrolige statistiske oplysninger, hvortil den pågældende i den forbindelse har fået kendskab. 

§ 152 c. Bestemmelserne i §§ 152-152 b gælder også for de pågældende personers medhjælpere. 

§ 152 d. Bestemmelserne i §§ 152-152 c finder tilsvarende anvendelse på den, som uden at have medvirket til gerningen uberettiget skaffer sig eller udnytter oplysninger, der er fremkommet ved en sådan overtrædelse. 
Stk. 2. Med samme straf straffes den, der uden at have medvirket til gerningen uberettiget videregiver oplysninger om enkeltpersoners rent private forhold, jf. forvaltningslovens § 28, stk. 1, som er fremkommet ved overtrædelse af §§ 152-152 c. 
Stk. 3. På samme måde straffes den, som uden at have medvirket til gerningen uberettiget videregiver oplysninger, der er fortrolige af hensyn til statens sikkerhed eller rigets forsvar. 

§ 152 e. Bestemmelserne i §§ 152-152 d omfatter ikke tilfælde, hvor den pågældende: 

1) er forpligtet til at videregive oplysningen eller 
2) handler i berettiget varetagelse af åbenbar almeninteresse eller af eget eller andres tarv. 

§ 152 f. Overtrædelse af §§ 152-152 d, hvorved der alene er krænket private interesser, er undergivet privat påtale. 

Stk. 2. Offentlig påtale kan dog ske, når den forurettede anmoder herom.

Undertegnede erklærer herved, at jeg i henhold til ovenstående vil iagttage tavshed med hensyn til de forhold, som jeg i medfør af min erhvervspraktik bliver bekendt med, og hvis hemmeligholdelse er påkrævet, herunder forhold vedr. patienter.
Jeg er endvidere indforstået med, at tavshedspligten forsat er gældende efter praktikforholdets ophør.

Dato:______________________     


Navn  __________________________________________  CPR nr.____________________________

Elevens underskrift:________________________________________________________________

For elever under 18 år gælder det, at den person der har forældremyndigheden, skal skrive under på, at eleven kan være i praktik under ovenstående betingelser.

Forældremyndigheds underskrift: ____________________________________________________

